DIE afgelope week het ek en my vrou ’n bietjie by die see ontspan. Ons het ’n vakansie nodig gehad en het see toe gevlug.
My vrou het ook ’n tegnologie-slaaf geword en deel nou in al die vreugdes wat in ons lewe moontlik gemaak word deur die tegnologie en dat ons altyd en oral aanlyn is.
Die foto’s wat ons op ons selfone neem, word feitlik onmiddellik gedeel en die foto’s op ons kameras deel ons ná die tyd wanneer ons by ’n rekenaar is wat ’n konneksie het.
Die grootste rede vir ons om hierdie foto’s en plekke te deel is eintlik dat dit ons tot voordeel strek.